Diari Oficial de la Generalitat Valenciana


Sumari del DOGV 1959, del 08-02-1993 (1993/827104)

ORDRE de 27 de gener de 1993, de la Conselleria de Treball i Afers Socials, amb la qual estableix un programa d'ajudes en col.laboració amb els ens locals de la Comunitat Valenciana, destinades a pal.liar l'atur agrari estacional durant 1993.
--------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/01/27/(2)/dof/vci/html**

### Dades del document

Número de DOGV
:   1959

Data del DOGV
:   08-02-1993

Secció del DOGV
:   DISPOSICIONS GENERALS

Número del document
:   1993/827104


Data del document
:   27-01-1993

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

Ordre de 27 de gener de 1993, de la Conselleria de Treball i Afers Socials, amb la qual estableix un programa d'ajudes en col·laboració amb els ens locals de la Comunitat Valenciana, destinades a pal·liar l'atur agrari estacional durant 1993.  
En desplegament del que estableix l'article 5.4 del Decret 12/1992, de 16 de gener, del Govern Valencià, en matèria de foment d'ocupació, s'instrumenten per a aquest exercici ajudes als ens locals inclosos en els consells comarcals d'ocupació, a fi de pal·liar l'atur agrari estacional en els seus respectius termes municipals, mitjançant la realització d'obres i serveis d'utilitat social.  
Per això, d'acord amb la disposició final segona del Decret 12/1992, de 16 de gener, del Govern Valencià, i fent ús de les facultats que confereix la Llei 5/1983, de 30 de desembre, de Govern Valencià (DOGV de 30.12.83), i el Decret 18/92, de 3 de febrer, del Consell de la Generalitat Valenciana (DOGV núm. 1.723, de 13.02.92), amb el qual aprova el Reglament Orgànic i Funcional de la Conselleria de Treball i Afers Socials,  
ORDENE  
Article primer Objectius  
S'estableix un programa d'ajudes en col·laboració amb els ens locals de la Comunitat Valenciana, l?objectiu del qual és pal·liar en part l'atur estacional en el sector agrari que es produeix fonamentalment com a conseqüència dels monocultius agrícoles característics de la Comunitat Valenciana.  
La dotació pressupostària per a l?exercici de 1993 ascendeix a la quantitat de 351.764.234 de pessetes, amb càrrec al programa 12.73.09.799. 10 i línia de subvenció 6471714448.  
Article segon. Destinataris  
Seran destinataris de les ajudes, els ens locals de la Comunitat Valenciana que es troben compresos en els consells comarcals d'ocupació regulats per l?Ordre del Ministeri de Treball i Seguretat Social, de 17 de gener de 1991, i que promoguen la realització d'obres i serveis d'utilitat social per a les quals es contracten aturats agrícoles, sempre que reunesquen els requisits de l'article següent i ho sol·liciten d'acord amb el procediment fixat en l'article quart.  
A l?efecte previngut en el paràgraf anterior, hi tindran la condició d'obres d'interés prioritari i gaudiran de les preferències corresponents, les que es realitzen en l?àmbit dels serveis socials, la prevenció i orientació de drogaaddictes i en la formació i inserció professional.  
Article tercer Requisits  
Amb caràcter general, les obres i serveis hauran de reunir els requisits següents:  
1. El seu pressupost no podrà superar la quantia de 5.000.000 de pessetes per memòria presentada, del qual si més no el 75% correspondrà a mà d'obra.  
2. Les dates d'inici i de fi de les obres i serveis hauran d'estar compreses entre el dia 1 d'abril de 1993 i el dia 30 de setembre de 1993.  
3. L'execució haurà de ser realitzada per gestió directa dels ens locals.  
4. Les obres respondran necessàriament al concepte d'obres de reposició i hauran de tenir, si més no, 3 mesos de durada. S'exceptua d'aquesta obligació aquells municipis que reben una subvenció igual o inferior a 500.000 pessetes.  
5. Els treballadors contractats han de ser donats d'alta en el règim general de la Seguretat Social i ser aturats agrí coles o inscrits com a demandants d'ocupació a les oficines de l?INEM; per a la seua contractació es consultarà amb les centrals sindicals.  
6. Els ens locals hauran de figurar en la relació dels consells comarcals d'ocupació establerts en l?Ordre Ministerial, del Ministeri de Treball i Seguretat Social, de 17 de gener de 199 1. També es comprendrà en l'anterior relació altres municipis, mitjançant resolució del Director General d'Ocupació i Cooperació, dides les centrals sindicals més representatives en l?esmentat àmbit territorial.  
Article quart. Ajudes i quanties  
La quantia de les ajudes a concedir als ens locals sol·licitants estarà en funció del cost de la contractació d'aturats agrícoles, i s'hi inclourà la cotització empresarial a, la Seguretat Social. A aquest efecte, es podrà assolir el 90% del cost per memòria presentada.  
Els criteris que determinaran la quantitat màxima que escaurà a cada ens local sol·licitant seran els següents:  
1. El 30% de la dotació pressupostada en el programa se dividirà pel nombre de sol·licitants i el seu resultat constituirà una quantitat en concepte de subvenció mínima.  
2. El 70% restant serà distribuït proporcionalment a l'atur registrat en la localitat sol·licitant.  
La suma de les quantitats 1 i 2 constituirà la subvenció màxima per entitat sol·licitant; no obstant això, en cap cas la subvenció a concedir no podrà ser superior a la sol·licitada, ni a les quanties que actuen com a límit especificades per memòria presentada i ens local sol·licitant.  
Article cinquè. Sol·licituds, documentació, termini  
Els ens locals que pretenguen beneficiar-se de les subvencions establertes en aquesta ordre, ho sol·licitaran, segons el model annex I, en les direccions territorials de la Conselleria de Treball i Afers Socials de les seues províncies respectives, sense perjudici del que disposa l'article 38.4 de la Llei 30/1992, de Règim Jurídic de les Administracions Públiques i Procediment Administratiu Comú.  
A la sol·licitud s'adjuntarà necessàriament per a la seua tramitació, la següent documentació:,  
1. Sol·licitud de l'entitat local corresponent subscrita pel seu alcalde- president.  
2. Memòria o memòries de l'obra o servei i si s'escau projecte, quan per la seua quantia i volum així ho exigesquen disposicions legals i reglamentàries vigents. En qualsevol cas, la memòria o projecte haurà de contenir el pressupost detallat per partides i quan es referesca a obres, per unitats i preus unitaris.  
3. Plànol de localització (sols en obres).  
4. Certificació negativa d'altres ajudes concedides per a la mateixa finalitat per altres institucions públiques o privades.  
El termini, improrrogable, per presentar sol·licituds, finalitzarà el dia 15 de març de 1993.  
5. Posteriorment, s'adaptaran les memòries presentades per cadascun dels ens locals sol·licitants a la quantitat que li puga correspondre per memòria o municipi en virtut del barem establert en l'article anterior.  
Article sisé. Competències, resolució i recursos  
1. Rebudes les sol·licituds, les direccions territorials de la Conselleria de Treball i Afers Socials les verificaran. Quan la sol·licitud no reunesca els requisits assenyalats en l'article 70 de la Llei de Règim Jurídic de les Administracions Públiques i del Procediment Administratiu Comú, o no s'hi acompanye la documentació que, d'acord amb aquesta Ordre resulte exigible, es requerirà l?interessat perquè en el termini de 10 dies repare la falta o acompanye els documents preceptius, amb la indicació que, si no ho fa, perdrà els drets de la seua petició i s'arxivarà l?expedient sense més tràmit.  
2. El termini màxim per a tramitar i per a resoldre els expedients serà de 3 mesos comptadors des de la data d'acabament del termini de presentació de sol·licituds fixat en aquesta ordre, i s'entendran desestimades les ajudes sol·licitades pel transcurs de l?esmentat període de temps sense que es produesca una resolució expressa.  
Escau al Conseller de Treball i Afers Socials la resolució de les sol·licituds d'ajudes regulades en aquesta ordre, a proposta del Director General d'Ocupació i Cooperació.  
Contra la resolució, expressa o presumpta, que exhaurirà la via administrativa, es podrà formular recurs contenciós administratiu, amb la prèvia comunicació a la conselleria de la intenció d'interposar l?esmentat recurs. Quan la resolució siga presumpta, per interposar el recurs caldrà, a més, que l?interessat acredite l?eficàcia de l'acte presumpte segons que disposa l'article 44 de la Llei 30/1992, de Règim Jurídic de les Administracions Públiques i del Procediment Administratiu Comú.  
Article setè. Pagament de les subvencions  
1. El 40% de la subvenció concedida es lliurarà immediatament, una vegada s'haurà presentat en la Conselleria de Treball i Afers Socials la certificació d'inici de l'obra, on conste el barem de la selecció dels treballadors contractats amb el vist-i-plau de les centrals sindicals firmants del document d'adaptació del PEV-H (1992-93) per l'ens local corresponent.  
2. El 20% serà fet efectiu una vegada justificades les despeses en concepte de salaris i de seguretat social, corresponents a la subvenció concedida, en quantia igual o superior a la lliurada en primer lloc.  
3. El 40% restant es lliurarà una vegada conste certificació de l'acabament de l?obra o servei i que hauran estat justificades les despeses en concepte de salaris i de seguretat social corresponents a la subvenció concedida.  
Les corporacions locals podran justificar les quantitats lliurades, mitjançant certificació del secretari o de l?interventor si s'escau, sense perjudici que la Direcció General d'Ocupació i Cooperació puga demanar la documentació justificativa de la realitat de la despesa.  
La justificació de les obres o serveis subvencionats haurà de constar íntegrament en les direccions territorials de la Conselleria de Treball i Afers Socials respectives abans del dia 31 d'octubre de 1993.  
L'incompliment de qualsevol condició, terme o forma prevista en aquesta Ordre, o l?específicament determinat en la corresponent resolució de concessió, serà motiu suficient per resoldre, totalment o parcial, la subvenció atorgada, amb l'exigència de reintegrament de les quantitats indegudament percebudes i de l'interès de demora, si escau, des del moment del pagament de la subvenció. En tot cas caldrà l?obertura d'expedient on s'haurà de donar audiència als interessats.  
Article vuité. Control, avaluació i seguiment  
La Conselleria de Treball i Afers Socials, a través de les seues direccions territorials, durà a cap les funcions de control de les subvencions concedides, d'acord amb les instruccions emanades de la Direcció General d'Ocupació i Cooperació.  
Escaurà a la Direcció General d'Ocupació i Cooperació la realització de les funcions d'avaluació del programa en conjunt i del seu seguiment en l?àmbit de la Comunitat Valenciana.  
Per a la realització d'aquestes funcions, s'utilitzaran tots eles mitjans que estiguen a disposició de la Conselleria de Treball i Afers Socials, fins i tot la contractació amb tercers i la col·laboració en el marc que escaiga de la Inspecció de Treball i Seguretat Social.  
A l?efecte de la seua difusió pública les obres i serveis que es realitzen en concurrència amb aquesta ordre hauran d'identificar-se mitjançant cartell, i inserció de les resolucions de concessió al tauler d'anuncis de la corporació local, amb indicació de la circumstància de la seua realització en col·laboració amb la Conselleria de Treball i Afers Socials.  
DISPOSICIO ADDICIONAL  
No es podran subvencionar, a l'empara d'aquesta ordre, obres i serveis subvencionats a l'empara d'altres disposicions procedents de les administracions públiques, en els mateixos conceptes de mà d'obra i de seguretat social.  
DISPOSICIO FINAL  
Aquesta ordre entrarà en vigor l?endemà de la seua publicació en el Diari Oficial de la Generalitat Valenciana.  
València, 27 de gener de 1993.  
El Conseller de Treball i Afers Socials,   
MARTTN SEVILLA JIMENEZ  
ANNEX I  
Sr./Sra. ..., com a..., de l?ens local d..., província d ...  
SOL·LICITE: les ajudes establertes en el Programa d'Atur Agrari Estacional 1993, i per a això formalitze els apartats següents:  
1. Localització de l?obra o servei ...   
2. Caracterització   
2.1 Objectius ...   
2.2 Durada en setmanes ...   
2.3 Dates previstes d'inici i d'acabament: d ... a ...  
3. Treballadors necessaris per a la realització de l?obra o servei:  
3.1 Nombre de treballadors total...  
3.2 Nombre d'aturats agrícoles a contractar ...   
3.3 Salaris dia/setmana ...   
3.4 Conveni aplicable..., data de publicació ...   
4. Cost total de l?obra o servei ...   
4.1 Materials i maquinària ...   
4.2 Import de la mà d'obra ...   
4.2.1 Salaris ...   
4.2.2 Seguretat social (quota empresarial) ...   
4.3 Transport ...   
4.4 D'altres ..   
5. Quantia total de la subvenció sol·licitada...   
6. Dades bancàries d'on es desitja realitzar les transferències de fons:  
6.1 Entitat bancària ..., clau ...   
6.2 Sucursal d ..., clau ...   
6.3 Núm. de compte..., NIF ...  
... . ... d ... de 1993.  
DIRECCIO TERRITORIAL DE LA CONSELLERIA DE TREBALL I AFERS SOCIALS D...  
Documentació que s'aporta:  
A) Memòria de l?obra o servei.  
B) Pressupost detallat per unitats d'obra i preus unitaris (sols en obres).  
C) Certificació negativa d'altres ajudes concedides per a la mateixa finalitat per altres institucions públiques o privades.  
D) Plànol de localització (sols en obres).


Còpia Permalink ELI